“ทองไทย” ลดฮวบ 1,200 บ. ตามตลาดโลก ขานรับข่าวดี ผลทดลองวัคซีนต้าน “โควิด” คืบกว่า 90%
“ทองไทย” ลดฮวบ 1,200 บ. ตามตลาดโลก ขานรับข่าวดี ผลทดลองวัคซีนต้าน “โควิด” คืบกว่า 90% เป็นการปรับลดลงแตะระดับต่ำสุดในรอบ 4 เดือน 
“ทองไทย” ลดฮวบ 1,200 บ. ตามตลาดโลก ขานรับข่าวดี ผลทดลองวัคซีนต้าน “โควิด” คืบกว่า 90% เป็นการปรับลดลงแตะระดับต่ำสุดในรอบ 4 เดือน
10 พ.ย. 2563

สมาคมค้าทองคำ รายงานราคาทอง (96.5%) วันนี้ (10 พ.ย.63) เมื่อเวลา 09.27 น.ที่ผ่านมา ร่วงหนัก 1,200 บาท เมื่อเทียบกับประกาศราคาซื้อขายครั้งสุดท้ายของวันจันทร์ (9 พ.ย.) แตะระดับต่ำสุดในรอบ 4 เดือนนับตั้งแต่เดือน ก.ค. ที่ผ่านมา หลังทองคำตลาดโลกร่วงหนัก
โดยราคาทองคำแท่งวันนี้ รับซื้ออยู่ที่บาทละ 27,000.00 บาท ขายออกที่ราคาบาทละ 27,100.00 บาท
ทองรูปพรรณ รับซื้ออยู่ที่ราคาบาทละ 26,514.84 บาท ขายออกที่บาทละ 27,600.00 บาท
ราคาทองคำ Spot เช้านี้เคลื่อนไหวที่บริเวณ 1,877 ดอลลาร์ หลังจากปิดตลาดเมื่อคืนที่ผ่านมาร่วงหนัก 97.3 ดอลลาร์  ที่ระดับ 1,854.4 ดอลลาร์  เนื่องจากได้รับแรงกดดันจากแรงเทขายสินทรัพย์ปลอดภัย หลังมีรายงานความคืบหน้าครั้งใหญ่ในการผลิตวัคซีนต้านไวรัสโควิด-19 ว่าไฟเซอร์ อิงค์ ซึ่งเป็นบริษัทยาใหญ่ที่สุดของสหรัฐ และ BioNTech ซึ่งเป็นบริษัทยาของเยอรมนี แถลงว่าผลการทดลองวัคซีนต้านไวรัสโควิด-19 มีประสิทธิภาพมากกว่า 90% ในการป้องกันไวรัสโควิด-19
ขณะที่ตลาดคลายความกังวลเกี่ยวกับความไม่แน่นอนของผลการเลือกตั้งประธานาธิบดีสหรัฐ หลังจาก นายไบเดนให้คำมั่นว่าเขาจะทำให้การถ่ายโอนอำนาจเป็นไปอย่างราบรื่น และจะผลักดันมาตรการควบคุมการแพร่ระบาดของไวรัสโควิด-19 รวมทั้งมาตรการสำคัญอื่นๆ